Cesarea

An Cesarea o kundi man Sesarea (ha Iningles nga Linatin: Caesarea kaluwas ha Ininglis ), nga ginngaranan ha , Keysariya o kundi man Qesarya, agsob nga ginyano nga Keisarya, ngan Qaysaria, usá nga bungto ha amihan-nga-butnga han Israel, nga nakakuha han ngaran ngan han dako nga bahin han teritoryo hiní tikang han kahadto nga syudad han Cesarea Maritima (). Nahamutáng iní ha mga butnga han Tel Aviv ngan Haifa dida han baybayon nga patag harani han syudad han Hadera. Nahailarom iní han yakan-balaod han Hof HaCarmel nga Konseho nga Rehiyonal. Mayda iní kamolupyohan nga , amo la iní an Israeli nga pinamungto nga gindudumara hin pribado nga organisasyon, an Caesarea Development Corporation, ngan amo gihapon an usá han mga gidamo-i hin molupyo nga mga pinamungtoan nga diri ginkikilala nga lokal nga konseho.

Gintukod an kahadto nga syudad han Cesarea Maritima ni Herodes nga Harangdon han mg tuig 25–13 UC komo usá nga importante nga daungan hin mga barko. Nagsirbe an syudad nga sentro hin pagdumara han lalawigan han Judea han Imperyo Romano, ngan ha urhe han Bizantino nga lalawigan han Palaestina Prima. Dida han Muslim nga paglúpig han ika-7 nga gatostuig, amo iní an kataposán nga syudad han Tierra Santa nga nakuha han mga Arabo. Naggamay an syudad ngadto hin gutiay nga baranggay katapos pagbalhina han pamunuan han lalawigan tikang dida ngadto ha Ramleh, ngan mayda ini Arabo nga mayoriya hin molupyo kutob han paglupig han mga Cruzado. Ha ilarom han mga Cruzado, nabalik iní hin pagin importante nga daungan hin barko ngan pinakusog nga syudad. Ginmutiay hin otro ini katapos han paglupig han mga Mameluko. Han 1884, mga Bosniak nga inmigrante nangukoy dida ngan nagtukod hin gutiay nga baranggay hi mga manaragat. Han 1940, gintukod an kibbutz Sdot Yam sapit han Bosniak nga baranggay. Han Pebrero 1948, nalupig an Bosniak nga baranggay hin Palmach nga unit nga pinamunuan ni Yitzhak Rabin. An mga tawo hini daan na nagkalagiw katapos hin sarusayo nga pag-atake han Lehi nga paramilitar nga grupo. Han 1952, gintukod an moderno nga Hudeo nga bungto han Caesarea harani han mga nahabilin han kahadto nga syudad, nga dida han 2011 ginlakip dida han bag-o nga ginhimo nga Nasodnon nga Parke han Cesarea.

Mga pinambasaran

Mga syudad han Israel
Israel